/* COM/2011/0059 v konečnom znení - NLE 2011/0030 */ Návrh ROZHODNUTIE RADY o pozícii Európskej únie v rámci Osobitného výboru pre colnú spoluprácu a pravidlá pôvodu medzi EÚ a Čile v súvislosti s prílohou III k Dohode o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej, pokiaľ ide o vymedzenie pojmu „výrobky s pôvodom“ a metódy administratívnej spolupráce





[pic] | EURÓPSKA KOMISIA | Brusel, 14.2.2011 KOM(2011) 59 v konečnom znení 2011/0030 (NLE) Návrh ROZHODNUTIE RADY o pozícii Európskej únie v rámci Osobitného výboru pre colnú spoluprácu a pravidlá pôvodu medzi EÚ a Čile v súvislosti s prílohou III k Dohode o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej, pokiaľ ide o vymedzenie pojmu „výrobky s pôvodom“ a metódy administratívnej spolupráce DÔVODOVÁ SPRÁVA 1. KONTEXT NÁVRHU - Dôvody a ciele návrhu Dohoda o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej bola podpísaná 18. novembra 2002. V prílohe III k Dohode o pridružení medzi EÚ a Čile týkajúcej sa vymedzenia pojmu „výrobky s pôvodom“ a metód administratívnej spolupráce sa stanovujú pravidlá pôvodu pre výrobky s pôvodom na území zmluvných strán dohody. Čile a Európska únia sa dohodli, že vypracujú objasnenie pravidiel pôvodu z prílohy III, ktoré bude mať formu vysvetlivky k prílohe III. - Všeobecný kontext Príloha III nadobudla platnosť 1. februára 2003. Vysvetlivky k prílohe III – ktorých ustanovenia slúžia na to, aby sa colným orgánom poskytli jasné usmernenia vzťahujúce sa na praktické uplatňovanie prílohy III k dohode – sú v platnosti od 1. januára 2004. - Existujúce ustanovenia v oblasti návrhu V oblasti návrhu neexistujú žiadne ustanovenia. - Súlad s ostatnými politikami a cieľmi Únie Neuplatňuje sa. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Nepodstatné. Tento návrh obsahuje objasnenia platného právneho predpisu. - Získavanie a využívanie odborných posudkov Externé odborné posudky neboli potrebné. - Posúdenie vplyvu Nepodstatné. Tento návrh obsahuje objasnenia platnej dvojstrannej dohody o obchode. Neexistujú iné alternatívy, ktoré by sa mohli vziať od úvahy. 3. PRÁVNE PRVKY NÁVRHU - Zhrnutie navrhovaného opatrenia Rade sa adresuje žiadosť, aby prijala pozíciu Európskej únie k návrhu rozhodnutia Osobitného výboru pre colnú spoluprácu a pravidlá pôvodu medzi EÚ a Čile, ktorý obsahuje objasnenia pravidiel pôvodu z prílohy III k dohode o pridružení, pokiaľ ide o vymedzenie pojmu „výrobky s pôvodom“ a metódy administratívnej spolupráce. - Právny základ V článku 39 prílohy III k dohode o pridružení sa zmluvným stranám udeľuje právomoc dohodnúť sa v rámci Osobitného výboru pre colnú spoluprácu a pravidlá pôvodu na vysvetlivkách, pokiaľ ide o výklad, uplatňovanie a spravovanie tejto prílohy. - Zásada subsidiarity Návrh patrí do výlučnej právomoci Európskej únie. Zásada subsidiarity sa preto neuplatňuje. - Zásada proporcionality Návrh je v súlade so zásadou proporcionality z týchto dôvodov: Nepodstatné. - Výber nástrojov Navrhované nástroje: iné. Iné prostriedky by neboli primerané z týchto dôvodov: Rozhodnutie Osobitného výboru pre colnú spoluprácu a pravidlá pôvodu medzi EÚ a Čile. 4. VPLYV NA ROZPOČET Návrh nemá žiadny vplyv na rozpočet Európskej únie. 2011/0030 (NLE) Návrh ROZHODNUTIE RADY o pozícii Európskej únie v rámci Osobitného výboru pre colnú spoluprácu a pravidlá pôvodu medzi EÚ a Čile v súvislosti s prílohou III k Dohode o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej, pokiaľ ide o vymedzenie pojmu „výrobky s pôvodom“ a metódy administratívnej spolupráce RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 207 ods. 3 a ods. 4 v spojení s jej článkom 218 ods. 9, so zreteľom na návrh Európskej komisie, keďže: 1. Preferenčné pravidlá pôvodu sú nevyhnutné pre správne fungovanie dohôd o voľnom obchode medzi Európskou úniou a jej obchodnými partnermi vrátane Čile. Európska únia a jej členské štáty na jednej strane a Čile na strane druhej podpísali 18. novembra 2002 dohodu o pridružení [1]. 2. V prílohe III k dohode o pridružení sa vymedzuje pojem výrobky s pôvodom a metódy administratívnej spolupráce. Platnosť nadobudla 1. februára 2003. 3. Vysvetlivky k prílohe III – ktorých ustanovenia slúžia na to, aby sa colným orgánom poskytli jasné usmernenia vzťahujúce sa na praktické uplatňovanie prílohy III k dohode – sú v platnosti od 1. januára 2004. 4. Cieľom článku 58 dohody o pridružení je odstránenie ciel na tovar s pôvodom v jednej zmluvnej strane, ktorý sa vyváža do inej zmluvnej strany, a to prostredníctvom odkazu na pravidla pôvodu stanovené v prílohe III k dohode. V článku 36 ods. 2 dohody sa odkazuje na „colné územie Spoločenstva“, PRIJALA TOTO ROZHODNUTIE: Článok 1 Pojem „colné územie Spoločenstva“ zahŕňa na účely prílohy III k Dohode o pridružení medzi Európskym spoločenstvom a jeho členskými štátmi a Čilskou republikou colné územie Európskeho spoločenstva (dnes Európska únia) vymedzené v článku 3 ods. 1 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva, bez toho, aby tým boli dotknuté akékoľvek budúce zmeny a doplnenia alebo zrušenia platných právnych predpisov. Táto vysvetlivka sa nedotýka hlavy VII uvedenej prílohy III, ktorá sa vzťahuje na Ceutu a Melillu. Článok 2 Toto rozhodnutie nadobúda účinnosť okamžite. V Bruseli, Za Radu predseda PRÍLOHA ROZHODNUTIE OSOBITNÉHO VÝBORU PRE COLNÚ SPOLUPRÁCU A PRAVIDLÁ PÔVODU MEDZI EÚ A ČILE č. …/2010 v súvislosti s prílohou III k Dohode o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej, pokiaľ ide o vymedzenie pojmu výrobky s pôvodom a metódy administratívnej spolupráce OSOBITNÝ VÝBOR, so zreteľom na Dohodu o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej z 18. novembra 2002, a najmä na článok 36 ods. 2 prílohy III týkajúcej sa vymedzenia pojmu výrobky s pôvodom a metód administratívnej spolupráce, keďže: 5. V prílohe III k dohode o pridružení sa stanovujú pravidlá pôvodu pre výrobky s pôvodom na území zmluvných strán dohody. 6. V článku 36 ods. 2 prílohy sa odkazuje na „colné územie Spoločenstva“. 7. Považuje sa za vhodné vymedziť pojem „colné územie Spoločenstva“ s cieľom zaistiť správne územné uplatňovanie prílohy, a to formou vysvetlivky k prílohe, ROZHODOL TAKTO: Článok 1 Pojem „colné územie Spoločenstva“ zahŕňa na účely prílohy III k Dohode o pridružení medzi Európskym spoločenstvom a jeho členskými štátmi a Čilskou republikou colné územie Európskeho spoločenstva (dnes Európska únia) vymedzené v článku 3 ods. 1 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva, bez toho, aby tým boli dotknuté akékoľvek budúce zmeny a doplnenia alebo zrušenia platných právnych predpisov. Táto vysvetlivka sa nedotýka hlavy VII uvedenej prílohy III, ktorá sa vzťahuje na Ceutu a Melillu. Článok 2 Toto rozhodnutie nadobúda účinnosť okamžite. V ... xxx Za Osobitný výbor predseda [1] Rozhodnutie Rady z 18. novembra 2002. Ú. v. ES L 352, s. 1.